Председник Републике Србије Александар Вучић примио је у опроштајну посету амбасадора Краљевине Белгије Кун Адама и том приликом му захвалио на доброј сарадњи, као и на доприносу који је дао унапређењу односа двеју земаља.

Председник Вучић је изразио задовољство развојем економских веза Србије и Белгије, на шта је амбасадор Адам пренео задовољство белгијских компанија условима за инвестирање и рад у нашој земљи, због којих планирају проширење пословања.

Председник Вучић и амбасадор Адам су се сагласили да има простора за даље унапређење билатералних односа и изразили очекивање да ће бити више међусобних званичних посета које би томе допринеле, као и да ће бити потписано више билатералних докумената које подстичу сарадњу.

Taкође, председник Вучић је захвалио Белгији на подршци у процесу приступања Србије Европској унији.

Амбасадор Адам је истакао да Белгија подржава евроинтеграције Србије и политику мира и стабилности у региону.

Двојица саговорника су разговарали и о глобалној ситуацији и потреби сарадње у суочавању са актуелним изазовима у пољу енергетике.

Амбасадор Адам је захвалио председнику Вучићу на подршци у раду током дипломатског мандата у нашој земљи.

ВИДЕО МАТЕРИЈАЛ МОЖЕТЕ ПРЕУЗЕТИ СА ФТП СЕРВЕРА МИНИСТАРСТВА ОДБРАНЕ.

Београд,

26. јул 2022. године